O **Rally de Ourense** **de 1992** foi a 25º edición de dito rally. Foi puntuable para a tempada 1992 do Campionato de Galicia de Rally, así como para o Campionato de España de Rallys. Celebrouse entre o 16 e o 18 de outubro e o vencedor foi o cántabro Chus Puras.

Itinerario
----------

O rally constou de 634 quilómetros, dos cales 212 corresponderon aos 20 treitos cronometrados. A saída e a chegada, así como o parque pechado situáronse no parque de San Lázaro. Nas primeira dúas seccións fixéronse dúas pasadas polos treitos de Tríos-Esgos, Chandrexa, Cas­tro Caldelas, Canón do Sil e Pradomao. Na segunda metade do rally os treitos a percorrer foron A Peroxa, Os Peares, Luíntra, Puga e Ramirás-Toén, tamén con dúas pasadas a cada un deles.

Inscritos
---------

Inscribíronse 60 pilotos, incluídos os primeiros clasificados no Campionato de España, do que o Rally de Ourense era unha das últimas probas. O canario Ricardo Avero, cuarto no campionato, foi o único dos primeiros clasificados que non se inscribiu. Tanto Chus Puras como Luis Monzón e José María Ponce chegaron á proba ourensá con opcións para se proclamaren campións de España. Respecto ao campionato galego participaron tamén os principais pilotos (Castrillón, Piñeiro, Paz, Magdaleno, Blach), destacando a ausencia de Manolo Senra, máis centrado nos rallys de terra.

Resumo
------

Os Lancia Delta HF Integrale de Chus Puras e Luis Monzón foron os máis rápidos con moita diferenza, ata que este último tivo que abandonar no segundo paso por Castro Caldelas por un problema mecánico, polo que Puras chegou á meta de xeito despreocupado con máis de 5 minutos de vantaxe sobre o BMW M3 de Chema Ponce, que rematou segundo, e máis de 11 sobre o terceiro, Luis Climent. O líder do campionato galego, Germán Castrillón abandonou antes de comezar a sección nocturna, cando ía en quinta posición. Con todo, incluso co abandono rematou o rally como campión galego. Tamén abandonaron Daniel Alonso, Oriol Gómez e Javier Piñeiro. Sergio Vallejo e José María Banga aproveitaron estes abandonos para metérense entre os cinco primeiros.

Clasificación final
-------------------

| Pos | Piloto | Copiloto | Automóbil | Tempo |
| --- | --- | --- | --- | --- |
| 1 | España Jesús Puras | España Álex Romaní | Lancia Delta HF Integrale | 2:20:43 |
| 2 | España José María Ponce | España José Carlos Déniz | BMW M3 | 2:26:32 |
| 3 | España Luis Climent | España José Antonio Muñoz | Opel Corsa GSI | 2:32:16 |
| 4 | Galicia Sergio Vallejo | Galicia Diego Vallejo | Peugeot 309 GTI 16V | 2:37:29 |
| 5 | Galicia José María Banga | Galicia Modesto González | Citroën AX Sport | 2:46:20 |
| 6 | Galicia Juanjo Pérez | Galicia Rubén Comesaña | Peugeot 309 GTI 16V | 2:50:00 |
| 7 | Galicia Germán Linares | Galicia Ignacio Pardo | Renault 5 GT Turbo | 2:55:36 |
| 8 | Galicia Germán Gómez | Galicia Juan Barros | Citroën AX Sport | 2:56:37 |
| 9 | España Jaime Azcona | Alemaña Julius Billmaier | Peugeot 205 Rallye | 2:57:15 |
| 10 | España Sergio García | España José Ramón Andrés | Peugeot 205 Rallye | 2:58:18 |
| Abandonos |
| - | España Luis Monzón | España Gaspar León | Lancia Delta HF Integrale | - |
| - | España Daniel Alonso | España Salvador Belzunces | Ford Sierra Cosworth | - |
| - | Galicia Germán Castrillón | Galicia Estrella Castrillón | Ford Sierra Cosworth | - |
| - | España Oriol Gómez | España Marc Martí | Peugeot 309 GTI 16V | - |
| - | España Kiko Cima | España Jacinto Martínez | Renault Clio 16v | - |
| - | Galicia Javier Piñeiro | Galicia Carlos Cascallar | Lancia Delta Integrale | - |
| - | España Iñigo Lilly | España Mario Saguillo | Opel Corsa GSI | - |
|

Notas
-----

1. ↑  Javier Figueiredo Pérez. "Rallye de Ourense 1967-2003": 227.
2. 1 2  Arévalo, Fernando (17 de outubro de 1992). "Puras, Monzón y Ponce se juegan en Orense el campeonato nacional" (en castelán). 49.
3. ↑  Arévalo, Fernando (14 de novembro de 1992). "Con el Rally Mil Vistas concluye el campeonato gallego de asfalto". *La Voz de Galicia* (en castelán). p. 49.
4. ↑  Míguez, Luis J. (19 de outubro de 1992). "Ponce siente el aliento de Puras". *La Voz de Galicia* (en castelán).

Véxase tamén
------------

### Ligazóns externas

* Clasificación final do rally en ewrc-results.com *(en inglés)*.
* Reportaxe en vídeo sobre o rally en Canal 33 *(en catalán)*.
* 

|  |  |  |
| --- | --- | --- |
| Predecesor:**Rally da Coruña** |  **Campionato de Galicia de Rally** Tempada 1992 | Sucesor:**Rally Mil Vistas** |